ΓΡΑΠΤΗ ΕΡΩΤΗΣΗ P-1889/96 υποβολή: Luigi Florio (UPE) προς την Επιτροπή (5 Iουλίου 1996)

Θέμα: Kτίρια της Ευρωπαϊκής Επιτροπής

1. Πόσα κτίρια απασχολεί σήμερα η Επιτροπή με τα γραφεία της στις διάφορες χώρες της ΕΕ;

2. Πόσα κτίρια απασχολεί σήμερα η Επιτροπή σε χώρες εκτός ΕΕ;

Θα μπορούσε να διευκρινήσει

3. Πού ευρίσκονται τα κτίρια (διευθύνσεις) και ποιές είναι οι διαστάσεις των μεμονωμένων γραφείων που αναφέρονται στα άνωθι 1 και 2;

4. Ποιούς σκοπούς εξυπηρετεί το κάθε ένα;

5. Εαν το καταλαμβάνει με την ιδιότητα του ιδιοκτήτη, ενοικιαστή, κτλ.

6. Σε περίπτωση επιβαρυντικού καθεστώτος εκτός ιδιοκτησίας ποιό είναι το ετήσιο κόστος του κάθε κτιρίου για τα έτη 1994 και 1995;

7. Ποιός είναι ο αριθμός των ατόμων εντός οργανογράμματος που ασχολούνται σε κάθε κτίριο;

8. Ποιές ήταν οι τηλεφωνικές δαπάνες ανά κτίριο κατά τα έτη 1994 και 1995;

9. Ποιές ήταν οι δαπάνες για ηλεκτρική ενέργεια ανά κτίριο κατά τα έτη 1994 και 1995;

Συμπληρωματική απάντηση του κ. Liikanen εξ ονόματος της Επιτροπής (18 Σεπτεμβρίου 1996)

Ως συμπλήρωμα στην απάντηση που έδωσε στις 15 Ιουλίου 1996 ((ΕΕ αριθ. C 305, 15.10.1996, 123. )), η Επιτροπή είναι τώρα σε θέση να κοινοποιήσει τις ακόλουθες πληροφορίες.

1. Η Επιτροπή χρησιμοποιεί σήμερα 61 κτίρια στις Βρυξέλλες, 13 στο Λουξεμβούργο και 23 στα κράτη μέλη.

2. Η Επιτροπή χρησιμοποιεί σήμερα 233 κτίρια διαφόρων διαστάσεων σε τρίτες χώρες, ως χώρους της αποστολής.

3. Ο τόπος (διεύθυνση) των διαφόρων κτιρίων που αναφέρονται στα σημεία 1 και 2 αναγράφεται, όσον αφορά τις Βρυξέλλες και το Λουξεμβούργο, στον τηλεφωνικό κατ άλογο της Επιτροπής ((Το εν λόγω έγγραφο διαβιβάζεται απευθείας στο αξιότιμο μέλος του Κοινοβουλίου καθώς και στη Γενική Γραμματεία του Κοινοβουλίου. )) και, όσον αφορά τους άλλους τόπους, στο οργανόγραμμα της Επιτροπής (2).

Το εμβαδόν κάθε κτιρίου στις Βρυξέλλες και στο Λουξεμβούργο περιλαμβάνεται στις πληροφορίες που ανακοινώνονται ετησίως στο Κοινοβούλιο στο πλαίσιο της διαδικασίας του προϋπολογισμού (2). Το εμβαδόν των κτιρίων στους άλλους τόπους της Ευρωπαϊκής Ένωσης αναγράφεται στον πίνακα που διαβιβάζεται απευθείας στο αξιότιμο μέλος και στη Γενική Γραμματεία του Κοινοβουλίου.

4. Τα περισσότερα από τα κτίρια της Επιτροπής χρησιμοποιούνται για τη στέγαση γραφείων, άλλα χρησιμοποιούνται ως κατοικία των προϊσταμένων των αντιπροσωπειών, ως συνεδριακά κέντρα, για δραστηριότητες κοινωνικού χαρακτήρα, για τη στέγαση βρεφονηπιακών και μετασχολικών σταθμών, μαγειρεία ή αποθήκες. Η χρήση κάθε κτιρίου αναφέρεται στα έγγραφα που διαβιβάζονται απευθείας στο αξιότιμο μέλος και στη Γενική Γραμματεία του Κοινοβουλίου.

5. Σήμερα, στην ιδιοκτησία της Επιτροπής ανήκουν 5 κτίρια στις Βρυξέλλες, 6 στα κράτη μέλη και 45 στις τρίτες χώρες ως χώροι της αποστολής. Είναι μισθωτής όλων των λοιπών κτιρίων.

6. Οι δαπάνες μίσθωσης που βάρυναν την Επιτροπή το 1994 και το 1995 για τα κτίρια που δεν ανήκουν στην ιδιοκτησία της περιλαμβάνονται, όσον αφορά τις Βρυξέλλες και το Λουξεμβούργο, μεταξύ των πληροφοριών που ανακοινώνονται ετησίως στο Κοινοβούλιο στο πλαίσιο της διαδικασίας του προϋπολογισμού (2). Όσον αφορά τα κτίρια στα κράτη μέλη, οι εν λόγω δαπάνες προσδιορίζονται στο έγγραφο που διαβιβάζεται απευθείας στο αξιότιμο μέλος και στη Γενική Γραμματεία του Κοινοβουλίου. Σχετικά με τις τρίτες χώρες, οι δαπάνες μίσθωσης για το έτος 1995 αναφέρονται σε έγγραφο που διαβιβάζεται απευθείας στο αξιότιμο μέλος και στη Γενική Γραμματεία του Κοινοβουλίου.

7. Ο αριθμός των ατόμων που απασχολούνται σε κάθε κτίριο εμφαίνεται στα έγγραφα που διαβιβάζονται απευθείας στο αξιότιμο μέλος και στη Γενική Γραμματεία του Κοινοβουλίου.

8. Η εγκατάσταση του τηλεφωνικού κέντρου της Επιτροπής στις Βρυξέλλες και το Λουξεμβούργο δεν επιτρέπει την κατάρτιση αναλυτικού λογαριασμού ανά κτίριο. Συνολικά, οι δαπάνες ανήλθαν, το 1994, σε 14,6 εκατ. ECU για τις Βρυξέλλες και σε 1,8 εκατ. ECU για το Λουξεμβούργο 7 το 1995, σε 13,3 εκατ. ECU για τις Βρυξέλλες και σε 1,8 εκατ. ECU για το Λουξεμβούργο. Οι τηλεφωνικές δαπάνες στα κράτη μέλη αναφέρονται, για κάθε τόπο, στο έγγραφο που διαβιβάζεται απευθείας στο αξιότιμο μέλος και στη Γενική Γραμματεία του Κοινοβουλίου. Όσον αφορά τις τρίτες χώρες, οι δαπάνες ανήλθαν συνολικά σε 4,8 εκατ. ECU το 1994 και σε 4,9 εκατ. ECU το 1995.

9. Οι δαπάνες για ηλεκτρική ενέργεια το 1994 και το 1995 αναφέρονται στα έγγραφα που διαβιβάζονται απευθείας στο αξιότιμο μέλος και στη Γενική Γραμματεία του Κοινοβουλίου. Για τις τρίτες χώρες, οι εν λόγω δαπάνες ανήλθαν σε 1,4 εκατ. ECU το 1994 και σε 1,5 εκατ. ECU το 1995.